​ສານ ຈະ​ປະ​ກາດ ຄຳ​ຕັດ​ສິນ ຕໍ່ ອະ​ດີດ ເຈົ້າ​ໜ້າ​ທີ່ ຂະ​ເໝນ​ແດງ 2 ທ່ານ ອີກ​ຫຼາຍ​ກະ​ທົງ
ໃນ​ປີ 2014 ສານ​ໄດ້​ພົບ​ວ່າ ທ້າວ ນວນ ເຈຍ ອາ​ຍຸ 91 ປີ ແລະ ທ້າວ ຂຽວ ສຳ​ພັນອາ​ຍຸ 86 ປີ ມີ​ຄວາມ​ຜິດຫລາຍ​ກະ​ທົງ ທີ່​ຟ້ອງ​ຢູ່​ໃນ​ຄະ​ດີ ​ເລກ​ທີ 002/01 ແລະ​ໄດ້​ຕັດ​ສິນ​ ໃຫ້​ເຂົາ​ເຈົ້າ ​ຖືກ​ຈຳ​ຄຸກ​ ຕະ​ຫລອດ​ຊີ​ວິດ.
ສານຕັດສິນສາກົນທີ່ດຳເນີນຄະດີກ່ຽວກັບເລື້ອງຂະເໝນແດງ ຈະປະກາດຄຳຕັດສິນ ຂອງຕົນໃນວັນສຸກ ຕໍ່ເຈົ້າໜ້າທີ່ຂອງລະບອບດັ່ງກ່າວ ທີ່ຍັງມີຊີວິດຢູ່ ຄື ທ້າວ ນວນ ເຈຍ ແລະ ຂຽວ ສຳພັນ ວ່າ ກໍ່ອາດຊະຍາກຳຕ້ານມະນຸດຊາດ ແລະຂ້າລ້າງເຜົ່າພັນ ຢູ່ໃນລະບອບຜະເດັດການຂະເໝນແດງນັ້ນ ໃນປີ 2014 ສານໄດ້ພົບວ່າ ທ້າວ ນວນ ເຈຍ ອາຍຸ 91 ປີ ແລະ ທ້າວ ຂຽວ ສຳພັນ ອາຍຸ 86 ປີ ມີຄວາມຜິດຫລາຍກະທົງ ທີ່ຟ້ອງຢູ່ໃນຄະດີເລກທີ 002/01 ແລະໄດ້ຕັດ ສິນໃຫ້ເຂົາເຈົ້າ ຖືກຈຳຄຸກຕະຫລອດຊີວິດ ແຕ່ວ່າ ຄຳຕັດສິນໃນວັນສຸກນີ້ ກ່ຽວກັບຄະດີເລກທີ 002/01 ໄດ້ເພັ່ງເລັງໃສ່ຊຸດຂໍ້ກ່າວ ຫາວ່າ ກໍ່ອາດຊະຍາກຳຕ້ານມະນຸດຊາດ ແລະຂ້າລ້າງເຜົ່າພັນ ຢູ່ໃນສະຖານທີ່ທຳງານ, ຢູ່ສະຫະກອນ, ສູນກາງຮັກສາຄວາມສະຫງົບ, ແລະບ່ອນປະຫານຊີວິດຄົນ, ລວມທັງ ຄຸກເລກທີ S-21 ທີ່ມີຊື່ສຽງບໍ່ດີໃນນະຄອນພະນົມເປັນ ຊຶ່ງເປັນຂໍ້ຫາຕ່າງຫາກອີກ ນອກນັ້ນ ສານຍັງໄດ້ພິຈາລະນາ ການກໍ່ອາດຊະຍາກຳຕ້ານມະນຸດຊາດ ແລະຂ້າລ້າງ ເຜົ່າພັນ ຕໍ່ຊົນເຜົ່າຈາມແລະ ຫວຽດນາມ ທີ່ເປັນຊົນກຸ່ມນ້ອຍນັ້ນອີກ ທ່ານ ເນດ ພຽກຕຣາ, ໂຄສົກປະຈຳສານດັ່ງກ່າວເວົ້າວ່າ ການຕັດສິນດັ່ງກ່າວຈະໃຫ້ ຄວາມເປັນທຳ ແກ່ຊາວກຳປູເຈຍ ທີ່ນັບບໍ່ຖ້ວນ ທີ່ໄດ້ລໍຖ້າມາຫລາຍປີແລ້ວ